alexandrainst/scandi-wiki huggingface dataset:
Said Gilani

Said Gilani (født 5. februar 1996) er en afghanistansk friidrettsutøver som konkurrerer i mangekamp.

Idrettskarriere 
Han representerte Afghanistan under VM i friidrett 2017, der han deltok på 100 meter.

Gilani deltok på 100 meter under VM i friidrett 2019 der han ble slått ut i innledende runde.

Referanser

Eksterne lenker 
 

Afghanske sprintere‎
Deltakere for Afghanistan under VM i friidrett 2017
Deltakere for Afghanistan under VM i friidrett 2019
Deltakere for Afghanistan under VM i friidrett 2022
Ielu Tamoa

Ielu Tamoa (født 17. august 1993) er en tuvalsk friidrettsutøver som konkurrerer i sprintløp.

Idrettskarriere 
Tamoa deltok i Oseaniamesterskapet i friidrett 2017, der han ble slått ut i innledningsheatet på 100 meter, med 30. beste tid. På 4 x 100 meter stafett kom Tuvalu på tiendeplass. Han deltok også i tresteg, men fikk ingen gyldige hopp.

Han representerer Tuvalu under VM i friidrett 2017, der han deltar på 100 meter.

Referanser

Eksterne lenker 
 

Tuvalske sprintere
Deltakere under VM i friidrett 2017
Fødsler i 1993
Mobera Tonana

Mobera Tonana (født 6. februar 1998) er en kiribatisk friidrettsutøver som konkurrerer i sprintløp.

Idrettskarriere 
Han representerte Kiribati under VM i friidrett 2017, der han deltok på 100 meter.

Referanser

Eksterne lenker 
 

Kiribatiske sprintere‎
Deltakere under VM i friidrett 2017
Papua Ny-Guinea under VM i friidrett 2017

Papua Ny-Guinea deltok under VM i friidrett 2017 (utendørs) fra 4. august til 13. august 2017 i London i Storbritannia.


Resultater

Kvinner 
Bane- og landeveisøvelser

Referanser

Eksterne lenker 
 http://www.iaafworldchampionships.com/

Papua Ny-Guinea under VM i friidrett
Nasjoner under VM i friidrett 2017
2010-årene i Papua Ny-Guinea
Sport i Oseania i 2017
Uganda under VM i friidrett 2017

Uganda deltok under VM i friidrett 2017 (utendørs) fra 4. august til 13. august 2017 i London i Storbritannia.


Medaljevinnere (ufullstendig)

Resultater
(q – kvalifisert, NM – intet gyldig resultat, SB – sesongbeste)

Menn
Bane- og landeveisøvelser

Kvinner
Bane- og landeveisøvelser

Referanser

Eksterne lenker 
 http://www.iaafworldchampionships.com/

Uganda under VM i friidrett
Nasjoner under VM i friidrett 2017
Sport i Uganda i 2017
Onesphore Nzikwinkunda

Onesphore Nzikwinkunda (født 10. juni 1997) er en burundisk friidrettsutøver som konkurrerer i langdistanseløp.

Idrettskarriere

2016 
Nzikwinkunda kom på andreplass i det burundiske mesterskapet i terrengløp 2016, bak Jean-Marie Vianney Niyomukiza.

2017 
Under VM i terrengløp 2017 kom Nzikwinkunda på 14.-plass individuelt, og Burundi kom på sjetteplass i lagkonkurransen. 

Han representerte Burundi under VM i friidrett 2017, der han deltok på 10.000 meter. Der løp han på ny personlig rekord, med 28:09,98, og endte på 19.-plass av de 24 som stilte til start.

Referanser

Eksterne lenker 
 

Burundiske langdistanseløpere
Deltakere for Burundi under VM i friidrett 2017
Fødsler i 1997
VM i friidrett 2017 – Stavsprang kvinner

Stavsprang kvinner i VM i friidrett 2017 ble avholdt på Olympiastadion i London 4. og 6. august 2017.


Resultater

Kvalifisering

Kvalifisering: Utøverne som oppnådde 4.60 m (Q) eller var blant de 12 beste (q).

Finale
Finalen fant sted 6. august kl 19:01. Resultatene var som følger:

Referanser 

Stav kvinner
Stavsprang
Hvad nu - Pinneberg?

Hvad nu - Pinneberg?, (originaltittel: Little Man, What Now?) er et amerikansk romantisk drama fra 1934 regissert av Frank Borzage med «Hvad nu, unge mann?» av Hans Fallada som forelegg. En tysk film basert på samme roman med tittelen Kleiner Mann - was nun? ble utgitt året før.

Den amerikanske premieren fant sted 1. mai 1934 i New York. Filmen ble vist i 2006 av Museum of the Moving Image, sammen med en rekke andre filmer av Borzage. Den ble også vist på Filmfestivalen i Bologna i juni 2017.

Handling 
I Tyskland på 1930-tallet kjemper et ungt par mot fattigdom. Hans er lykkelig gift med Emma, men de må holde ekteskapet hemmelig for at Hans skal beholde jobben sin - ettersom sjefen hans ønsker at Hans skal gifte seg med datteren hans. Men Hans mister jobben, når sannheten kommer for dagen.

Hans og Emma må deretter flytte inn hos ste-moren hans i travle Berlin, i håp om å finne ny suksess. Hans får snart jobb i et lite varehus. Men de oppdager etter hvert at ste-moren hans egentlig driver et eksklusivt bordell.

Skuespillere 

 Margaret Sullavan som Emma «Lämmchen» Pinneberg
 Douglass Montgomery som Hans Pinneberg
 Alan Hale som Holger Jachman
 Catherine Doucet som Mia Pinneberg.
 DeWitt Jennings som Emil Kleinholz.
 G. P. Huntley, Jr. som Herr Heilbutt.
 Muriel Kirkland som Marie Kleinholz.
 Fred Kohler som Herr Karl Goebbler.
 Mae Marsh som Frau Goebbler.
 Donald Haines som Emil Kleinholz Jr.
 Christian Rub som Herr Puttbreese
 Alan Mowbray som Franz Schluter
 Paul Fix som Lauderbock

Referanser

Eksterne lenker 
 

Dramafilmer fra USA
Sort-hvitt-filmer
Engelskspråklige filmer
Filmer fra 1936
Brass Band Midden-Brabant

Brass Band Midden-Brabant (også kjent som Brass Band St Cecilia Nossegem) var et brassband med base i Flamsk Brabant, Belgia. 

Brassbandet samarbeidet med dirigenter som Jean-Pierre Leveugle og Benny Wiame og representerte med dem Belgia flere ganger i europamesterskapet for brassband.

Referanser

Eksterne lenker 
 «Brass Band Midden-Brabant» - youtube video. Et opptak fra 1984

Belgiske brassband
VM i friidrett 2017 – 10 000 meter kvinner

Øvelsen 10 000 meter kvinner ved VM i friidrett 2017 ble avholdt på Olympiastadion i London 5. august 2017.

Resultater

Finale

Referanser 

10000
Langdistanseløp
VM i friidrett 2017 – 800 meter menn

Øvelsen 800 meter menn ved VM i friidrett 2017 ble avholdt på Olympiastadion i London 5. 6. og 8. august 2017.

Resultater

Forsøksheat

Kvalifisering: De tre første i hvert heat (Q) og de seks raskeste ellers (q) kvalifiserte seg til semifinaler.

Semifinaler
Semifinaler fant sted 6. august med tre heat som følger:

 

De to første i hvert heat ( Q ) og de to raskeste ellers ( q ) kvalifiserte seg til finalen. De samlede resultatene var som følger::

Finale
Finalen fant sted 8. august kl 21:36. Resultatene var som følger: (fotofinish):

Referanser 

00800
Mellomdistanseløp
De grajiske Alper

De grajiske Alper er en fjellkjede i den sentrale delen av Vest-Alpene som omfatter Mont Blanc og flere andre av Alpenes høyeste fjell. Fjellkjeden ligger hovedsakelig i Italia og Frankrike, en mindre del i Sveits.

De grajiske Alper er oppkalt etter Lille Sankt Bernhard-passet, som romerne kalte Alpis Graia og som ligger midt i fjellkjeden. Dette navnet har i sin tur antagelig keltisk opphav.

Avgrensning 
Det fins ikke noen generelt anerkjent avgrensning av De grajiske Alper. I sin videste definisjon begrenses De grajiske Alper
 i syd av Dora Riparia, Mont Cenis-passet og Arc (mot De cottiske Alper),
 i vest av Arc (mot Dauphiné-Alpene),
 i nordvest av Isère, Arly, Arve og Montets-passet (mot Savoie-Alpene),
 i nord av passet Store Sankt Bernhard og Aostadalen (mot Valais-Alpene).

I øst, ved byen Torino, grenser De grajiske Alper mot Posletta.

Ifølge de snevrere betydningene omfatter De grajiske Alper bare en del av det ovennevnte området (se under).

Videre inndeling 
De grajiske Alper kan deles inn i flere adskilte fjellmassiv:
 langs Alpenes hovedkam
 i syd De grajiske Alper i snever forstand («Lanzo-Maurienne-fjellene»; 3760 moh. i Pointe de Charbonnel),
 nord for disse Grande Sassière-massivet (3747 moh. i Aiguille de la Grande Sassière),
 lengst nord Mont Blanc-massivet (4809 moh. i Mont Blanc);
 øst for Alpenes hovedkam
 Gran Paradiso-massivet (4061 moh. i Gran Paradiso);
 vest for Alpenes hovedkam
 i syd Vanoise-massivet (3855 moh. i Grande Casse),
 nord for disse Beaufortain-massivet (2995 moh. i Roignais),
 lengst vest Lauzière-massivet (2829 moh. i Grand pic de la Lauzière).

Det fins minst tre måter å avgrense De grajiske Alper på. Den snevreste omfatter bare det føstnevnte fjellmassivet over. Den videste omfatter alle de ovennevnte fjellmassivene. Den tredje definisjonen omfatter det førstnevnte fjellmassivet samt Grande Sassière- og Gran Paradiso-massivet.

Referanser

Eksterne lenker 
 

Fjellkjeder i Alpene
Fjell i Aostadalen
Fjell i Piemonte
Fjell i de franske Alpene
Fjell i Wallis
Savoie-Alpene

Savoie-Alpene (også De savoiiske For-Alper) er en fjellkjede i Vest-Alpene som hovedsakelig ligger i det franske landskapet Savoie (departementene Savoie og Haute-Savoie).

Avgrensning 
Savoie-Alpene ligger mellom Genfersjøen i nord og Grenoble i syd. De begrenses
 i nordøst av Rhône (mot De sveitsiske For-Alper og Bern-Alpene),
 i øst og syd av Montets-passet og elvene Arve, Arly og Isère (mot De grajiske og Dauphiné-Alpene).

I nordvest, ved byene Annecy og Chambéry, går Savoie-Alpene etter hvert over i lavlandet ved Rhônedalen.

Videre inndeling 
Savoie-Alpene kan deles i seks fjellmasiv, som avtar i høyde fra øst mot sydvest:
 Giffre-massivet (3257 moh. i Haute Cime des Dents du Midi)
 Aravis-massivet (2750 moh. i Pointe Percée)
 Chablais-massivet (2466 moh. i Hauts-Forts)
 Bornes-massivet (2438 moh. i Pointe Blanche)
 Bauges-massivet (2217 moh. i Arcalod)
 Chartreuse-massivet (2082 moh. i Chamechaude)

Fjellkjeder i Alpene
Fjell i de franske Alpene
Fjell i Wallis
Reece Prescod

Reece Prescod (født 29. februar 1996) er en britisk friidrettsutøver som konkurrerer i sprintløp. Han ble britisk mester på 100 meter i 2017.

Idrettskarriere

2013 
Prescod vant 200 meter i det engelske U20-mesterskapet innendørs i februar 2013, med ny personlig rekord på 21,63. I mars vant han samme distanse i Welsh Athletics Indoor International. Han vant også 200 meter i det engelske U20-mesterskapet utendørs, med ny personlig rekord på 21,21.

2015 
Under AtletiCAGenève forbedret han sin personlige rekord på 200 meter til 20,70. Han hadde raskest tid i semifinalene på 200 meter under det engelske U20-mesterskapet i 2015, men fullførte ikke finalen.

2016 
Reece ble U23-utøver i 2016. I det britiske U23-mesterskapet kom han på tredjeplass på 200 meter. Han forbedret sine personlige rekorder til 10,04 på 100 meter under CAU Inter-County Championships, og på 200 meter til 20,38 under Diamond League-stevnet i Lausanne.

2017 
Den 1. juli 2017 vant han 100 meter i Britisk mesterskap i friidrett 2017. Han representerer Storbritannia under VM i friidrett 2017, der han deltar på 100 meter. Der løp han på ny personlig rekord i den forsøksheatet, med 10,03 sekunder. I finalen kom han på sjuendeplass, der han løp på 10,17.

2021
Han representerte landet sitt under Sommer-OL 2020 i Tokyo på 100 meter der han ble utslått i semifinalen.

Referanser

Eksterne lenker 
 
  Profil hos European Athletics
  Profil hos Power of 10

Britiske sprintere
VM-bronsemedaljevinnere i friidrett for Storbritannia
EM-sølvmedaljevinnere i friidrett for Storbritannia
Britiske mestere‎ i friidrett
Deltakere for Storbritannia under VM i friidrett 2017
Deltakere for Storbritannia under EM i friidrett 2018
Deltakere for Storbritannia under Sommer-OL 2020
Friidrettsutøvere under Sommer-OL 2020
Deltakere for Storbritannia under VM i friidrett 2022
Satans yngel

Satans yngel (originaltittel: Satansbraten) er en tysk spillefilm  fra 1976  med manus og regi av Rainer Werner Fassbinder.

Medvirkende
 Kurt Raab - Walter Kranz
 Margit Carstensen - Andrée
 Helen Vita - Luise Kranz
 Volker Spengler - Ernst Kranz
 Ingrid Caven - Lisa
 Marquard Bohm - Rolf
 Y Sa Lo - Lana von Meyerbeer
 Ulli Lommel - Lauf
 Brigitte Mira - Walters mor
 Katherina Buchhammer - Irmgart von Witzleben 
 Armin Meier - prostituert

Referanser

Eksterne lenker 
 

Filmkomedier
Tyskspråklige filmer
Filmer fra 1976
Filmer regissert av Rainer Werner Fassbinder
Jordalen 2 kraftverk

Jordalen 2 kraftverk er et vannkraftverk i Jordalen i Voss kommune i Vestland.

Det er et elvekraftverk som utnytter et fall på 86 meter i Jordalselva.

Installert effekt er 7,5 MW fra to francisturbiner. Årsproduksjon er 19 GWh.

Kraftverket ligger nedenfor for Jordalen kraftverk og ovenfor Holmen kraftverk.

Referanser

Kilder
 
 NVE vannkraftdatabase
 Småkraft

Småkraftverk i Vestland
Kraftverk i Voss
Småkraft AS
Kraftverk etablert i 2017
Knud Gamborg

Knud Frederik Gamborg (født 30. juni 1828 i Tikøb, død 3. januar 1900 i København) var en dansk tegner og illustratør.

Liv og virke 
Gamborg var sønn av residerende kapellan i Tikøb, senere sokneprest Frederik Vilhelm Gamborg og Sophie Vilhelmine f. Thomsen, var vinhandlersvenn. Han fikk i oktober 1848 opptak ved Kunstakademiet, men var student bare i et halvt år, da han av økonomiske grunner måtte avbryte undervisningen og starte som vinhandler. Ni år senere, i oktober 1857, søkte han på nytt plass ved Akademiet, hvor han i 1861 mottok «den lille sølvmedalje». Han forlot Akademiet sist i 1862, og besøkte samme år Nord-Italia. Av andre reisemål var også St. Petersburg. Som fast medarbeider og bidragsyter til Illustreret Tidende ble han også sendt på omfattende studieturer til Norge.

Opprinnelig var planen å bli kunstmaler, og han fikk også en større bestilling fra grev Moltke-Bregentved. Likevel gikk han inn på å tegne og illustrere for vittig­hetspressen (Punch og Puk), og for de xylografiske ukebladene, hvor hans kunstneriske virksomhet for Illustreret Tidende var det primære.  Han bidro også med illustrasjoner til bøkene Fra Kommerceraadens Mappe (1889) og J. Davidsen: Fra det gamle Kongens Kjøbenhavn (1880–1881).

Gamborg har også levert en viktig kulturhistorisk dokumentasjon av livet i København på 1870 og -80-tallet.

Han finnes representert med bilder i Teatermuseet, Øregaard Museum, Københavns Museum, Det Kongelige Biblioteks billedsamling, Museet på Koldinghus (Amfiteatret i Pola) og i Kobberstiksamlingen.

Gramborg ligger begravet på Vestre Kirkegård i København.

Referanser

Kilder 
 T.H.C., «Knud Gamborg», i: Merete Bodelsen og Povl Engelstoft (red.), Weilbachs Kunstnerleksikon København: Aschehoug 1947-52.
 Laura Bjerrum, "Knud Gamborg", i: Sys Hartmann (red.), Weilbachs Kunstnerleksikon, København: Rosinante 1994-2000.

Eksterne lenker 
 
 

Danske malere
Personer fra København
Marinemalere
Gjert Ingebrigtsen

Gjert Arne Ingebrigtsen (født 12. januar 1966 i Båtsfjord) er en norsk friidrettstrener, som er mest kjent for å ha vært trener for sine tre sønner; Henrik, Filip og Jakob.

Trenerkarriere 
På idrettsgallaen 2019 ble han tildelt prisen «årets trener» etter at han var nominert både til Idrettsgallaen 2017 og 2018. I sin takketale takket han familien, sin arbeidsgiver Ahlsell og sin mentor Ørjan Madsen.

I februar 2022 ble det kjent at han var sykmeldt, og sluttet som trener for sine sønner, samtidig som datteren Ingrid også sluttet med friidrett.

Pr mai 2022 er Gjert trener for tre utøvere, Narve Gilje Nordås, Per Svela og Benjamin Storm Rettore.

TV-serien Team Ingebrigtsen 
TV-serien Team Ingebrigtsen på NRK handler om familien. Første sesong følger familien gjennom fire år fra 2013 til 2016. Andre sesong startet 1. september 2018.

Familie 
Ingebrigtsen har sammen med sin kone Tone syv barn, hvorav tre løper. Øvrige barn heter Ingrid, Kristoffer, William og Martin.
Gjert Ingebrigtsen er onkel til bassist Marvin Nygaard, kjent fra blant annet Kvelertak.

Referanser

Eksterne lenker 
 
 
  Team Ingebrigtsen hos NRK

Norske friidrettstrenere
Personer fra Båtsfjord kommune
Ingebrigtsen-familien
Novafjellet

Novafjellet (nordsamisk: Orus) er et fjell vest for Skoddebergvatnet i Tjeldsund kommune i Troms og Finnmark. Det har en høyde på  meter over havet og er den nest høyeste fjelltoppen i tidligete Skånland kommune.

Referanser

Fjell i Tjeldsund
Fjell over 1000 meter
Zarinae Sapong

Zarinae Sapong (født 27. januar 1998) er en nordmariansk friidrettsutøver, som konkurrerer i sprintløp.

Idrettskarriere

2014 
Sapong deltok i Mikronesialekene 2014, der Nord-Marianene fikk sølv på 4 x 100 meter stafett. Individielt kom hun på 15.-plass på 100 meter, femteplass på 200 meter og fjerdeplass på 400 meter.

2016 
Under VM i friidrett innendørs 2016 satte hun ny personlig rekord i forsøksheatet, med 8,70 sekunder, men fikk 43. beste tid og nådde ikke semifinalene. 

I juni deltok hun i Mikronesiamesterskapet i friidrett 2016, der hun vant 100 og 200 meter. På 200 meter satte hun ny mesterskapsrekord med 27,87 sekunder. I tillegg fikk hun sølv på 400 meter, bak Maria Ollet fra Guam. Nord-Marianene fikk bronse på 4 x 100 meter og 4 x 400 meter stafett, med Sapong på laget.

Hun deltok også i U20-VM i friidrett 2016, men fikk 45. beste tid i forsøksheatet, og gikk ikke videre til semifinalene.

2017 
Hun representerte Nord-Marianene under VM i friidrett 2017, men ble slått ut i forsøksheatet på 100 meter. Hun satte der personlig rekord med 13,29 sekunder.

Referanser

Eksterne lenker 
 

Sprintere fra Nord-Marianene
Deltakere for Nord-Marianene under VM i friidrett 2017
Deltakere for Nord-Marianene under VM i friidrett 2019
Deltakere for Nord-Marianene under VM i friidrett innendørs 2016
Deltakere for Nord-Marianene under VM i friidrett innendørs 2018
Deltakere for Nord-Marianene under VM i friidrett 2022
Revvatnet

Revvatnet (nordsamisk: Riebejávri) er en innsjø i Tjeldsund kommune i Troms og Finnmark.

Se også 
Liste over innsjøer i Troms

Referanser 

Innsjøer i Tjeldsund
Reservoarer i Troms og Finnmark
Skipsvatnet

Skipsvatnet er den største innsjøen på øya Rolla i Ibestad kommune i Troms og Finnmark. Den er regulert som magasin for Sør-Forså kraftverk.

Se også 
Liste over innsjøer i Troms

Referanser 

Innsjøer i Tjeldsund
Reservoarer i Troms og Finnmark
Bryne kompetansesenter

Bryne kompetansesenter er et interkommunalt voksenopplæringssenter på Bryne, Jæren, i Rogaland fylke.

Historikk 
Time språkstasjon ble starta i 2000, med om lag femti deltakere. Etter hvert ble språkstasjonen et samarbeid mellom kommunene Time og Klepp.

I  2015 ble navnet endra til Bryne kompetansesenter; tre kommuner samarbeider nå - Time, Klepp og Hå.

I 2017 er det om lag 300 deltakere og elever ved kompetansesentret, fra mer enn 30 land, med om lag 30 tilsatte i undervisning og administrasjon.

Avdelinger

Avdeling norsk for barn - grunnleggende norskopplæring (GNO) 
 for elever som hører til i Time kommune
Avdelinga underviser innvandrere i alder 6 til 16 år  som nylig er kommet til Norge. De har undervisning her om lag et år før de går fulltid på hjemmeskolen i Time kommune.

Avdeling norsk og samfunnskunnskap for voksne 
 et samarbeid mellom kommunene Time og Klepp
Avdelinga gir opplæring i norsk og samfunnskunnskap til voksne innvandrere som nylig er kommet til Norge, og som bor kommunene Time og Klepp.

Avdeling grunnskole for voksne 
 et samarbeid mellom kommunene Hå, Klepp og Time
Avdelinga tilbyr forberedende opplæring for voksne på grunnskolenivå. Vi underviser i norsk, matematikk, samfunnsfag, naturfag og engelsk, og eksamen kvalifiserer til videregående utdanning.

Bryne kompetansesenter tilbyr også spesialundervisning for voksne, med egen synspedagog og samarbeidende logoped.

Eksterne lenker 
 

Utdanning i Rogaland
Jæren
Mor Küsters himmelfart

Mor Küsters himmelfart, (originaltittel: Mutter Küsters' Fahrt zum Himmel) er en tysk spillefilm  fra 1975  med manus og regi av Rainer Werner Fassbinder.

Medvirkende
Brigitte Mira – Emma Küsters
Ingrid Caven – Corinna Corinne
Armin Meier – Ernst Küsters
Irm Hermann – Helene Küsters
Karlheinz Böhm – Karl Tillmann
Margit Carstensen – Frau Marianne Tillmann
Gottfried John – Niemeyer
Matthias Fuchs – Horst Knab
Kurt Raab - Gustav

Referanser

Eksterne lenker 
 

Tyskspråklige filmer
Filmer fra 1975
Filmer regissert av Rainer Werner Fassbinder
Cerdaia

Se Systematisk inndeling

Cerdaia er en slekt av biller som tilhører den artsrike underfamilien Cerambycinae i familien trebukker (Cerambycidae).

Utseende 
Middelsstore til ganske store, avlange, brunrøde trebukker, dekkvingene kan være svarte. Antennene er tynne og noe kortere enn kroppen hos hunnen, omtrent så lange som kroppen hos hannen. Pronotum er tønneformet, dekkvingene jevnbrede, beina nokså spinkle.

Utbredelse 
Artene lever i Chile.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien tømmerbukker, Cerambycinae Latreille, 1802  
 Stammen Achrysonini Lacordaire, 1869
 Slekten Cerdaia Monné, 2006
 Cerdaia lunata (Germain, 1898)
 Cerdaia testacea (Cerda, 1980)

Kilder 

 Liste over slektene
 Katalog med utbredelsesdata

Eksterne lenker 
 
 

Cerambycinae
Biller formelt beskrevet i 1980
Phrosyne

Se Systematisk inndeling

Phrosyne er en slekt av biller som tilhører den store underfamilien Cerambycinae i familien trebukker (Cerambycidae).

Utseende 
Middelsstore, slanke, blankt grønt metallisk fargede trebukker. Antennene er omtrent halvparten så lange som kroppen, litt tykkere mot spissen. Pronotum er litt kantete tønneformet, grovt punktert. Dekkvingene er litt avsmalnende bakover, rundede i spissen. Beina er lange, lårene klubbeformede, ofte rødlige.

Levevis 
Larvene utvikler seg i ved av løvtrær.

Utbredelse 
Slekten er utbredt i Afrika inkludert Madagaskar.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien tømmerbukker, Cerambycinae Latreille, 1802  
 Stammen Callichromatini Blanchard, 1845
 Slekten Phrosyne Murray, 1870
 Phrosyne brevicornis (Fabricius, 1775)
 Phrosyne viridis (Audinet-Serville, 1834)

Kilder 
 Liste over slektene
 Katalog med utbredelsesdata, europeiske, afrikanske og asiatiske arter

Eksterne lenker 
 
 

Cerambycinae
Dyr formelt beskrevet i 1870
Evgoa

Se Systematisk inndeling

Evgoa er en slekt av biller som tilhører den store underfamilien Cerambycinae i familien trebukker (Cerambycidae).

Utseende 
En ganske stor, avlang, mørk trebukk med blålig eller blåfiolett metallisk glans. Antenner og bein er brunrøde. Kjevene er litt forstørrede. Pronotum er rundet, bredest foran midten, betydelig bredere enn langt. Dekkvingene er jevnbrede med én opphøyd lengderibbe, beina nokså korte.

Levevis 
Larvene utvikler seg i ved av løvtrær.

Utbredelse 
Arten er utbredt i det sørlige Afrika (Mosambik, Zimbabwe, Botswana og Sør-Afrika).

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien tømmerbukker, Cerambycinae Latreille, 1802  
 Stammen Callichromatini Blanchard, 1845
 Slekten Evgoa Fåhraeus, 1872
 Evgoa dalmanii Fåhraeus, 1872

Kilder 
 Liste over slektene
 Katalog med utbredelsesdata, europeiske, afrikanske og asiatiske arter

Eksterne lenker 
 
 

Cerambycinae
Dyr formelt beskrevet i 1872